Harald Toksværd er en 24-årig studerende. Han har skrevet forskellige læserbreve, lavet et par happenings og udgivet nogle publikationer på mikroforlaget Emeritus, men ifølge Infomedia ser de ikke ud til at være anmeldt i nogen etablerede medier. Tilsvarende for hans musikstykker. Artiklen er oprettet af IP-adressen , og ifølge er den mistænkt for at være en selvbiografi. har påsat en tætpå-skabelon. Opfylder artiklen de relevante kriterier for en wp-artikel? () 8. jul 2021, 07:35 (CEST)
 Kommentar At have udgivet en bog (eller flere) giver ikke - i så fald ville sletteforslaget have været pointless. Det er derfor en skønssag, hvornår man mener, en forfatter har haft så stor betydning, at oplysninger om vedkommende har almen interesse, hvilket er det grundlæggende kriterium. Selv plejer jeg at bruge den tommelfingerregel, at hvis en forfatter har udgivet mindst én roman/digtsamling/novellesamling e.l. på et anerkendt forlag, der er blevet anmeldt i et toneangivende medie, typisk en landsdækkende avis, har han/hun opnået det nødvendige "kendthedsnviveau"; men jeg tror, at andre brugere har såvel skrappere som mere lempelige rettesnore for, hvad de opfatter som notabelt. Så der er ingen klare linjer... () 8. jul 2021, 21:08 (CEST)
 Kommentar Jeg er ny på wiki, så i kan se bort fra denne kommentar. Jeg har kun redigeret fem sider indtil videre (alle sammen foreslåede artikler fra Wiki). Af de fem er denne klart den mest besøgte (det ser jeg i den lille boks på min egen side der hedder "Dit indtryk"). Siden jeg redigerede den d. 23. maj er der 6.435, der har besøgt den. De andre sider jeg har redigeret er til sammenligning blevet besøgt mellem 56-327 gange (redaktionstidspunktet er nogenlunde det samme). Det giver måske et lidt andet perspektiv på notabilitetssnakken. Jeg forstår dog udemærket idéen om at der skal være nogle minimumskrav og det kan selvfølgelig være forskelligt fra emne til emne. -- () 11. jul 2021, 16:28 (CEST)
 Kommentar Han har fået mange hits fra den 3. juli og frem. Jeg tolker det dog som netop et udslag af "15 minutes of fame" - den dag, samme dag som Danmark slog Tjekkiet i kvartfinalen og landet strømmede over med flag og nationalbegejstring, skrev han et stort opsat læserbrev med overskriften "Dannebrog er et forpestet symbol på en ekstremistisk ideologi" i Politiken. Det har sat ild i en debat på de sociale medier og åbenbart også ført til mange søgninger på hans navn. Indtil den dag var der dog stort set ingen hits på ham. Det er selvfølgelig ganske flot at have fået sådan en opmærksomhed med et enkelt læserbrev, men personligt synes jeg ikke, at en enkeltsagsberømmelse i medierne af den karakter er nok til længerevarende encyklopædisk notabilitet. Det forudsætter tegn på en mere vedholdende almen interesse i personen. () 11. jul 2021, 18:47 (CEST)
